Matas Dedura

**Matas Dedura** (g. 2002 m. gegužės 17 d.) – Lietuvos futbolininkas, gynėjas. Kitados buvo kviečiamas į Lietuvos jaunimo rinktines. Šio žaidėjo tėvas yra žinomas Lietuvos futbolininkas Ignas Dedura. Atstovavo Kauno rajono „Hegelmann Litauen“, Kauno Žalgirio, Nevėžio, Jonavos, Riterių futbolo klubams. 

## Karjera

### [[FK Kauno Žalgiris|„Kauno Žalgiris“]]
Su pagrindine komanda pradėjo treniruotis 2018 m. Tris kartus žaidė A lygos rungtynėse. Daugiau žaidybinio laiko gaudavo jaunimo ekipoje.

### [[FC Hegelmann Litauen|Kauno rajono „Hegelmann Litauen“]]
2020 m. žaidė FC Hegelmann Litauen klube. Pagrindinė komanda rungtyniavo Pirmoje lygoje. Viso sezono metu buvo nekeičiamas žaidėjas. Sužaidė visose sezono rungtynėse. Rungtyniavo ir jaunimo komandoje, kuri varžėsi Antroje lygoje, Pietų zonoje.

2021 m. su žaidėju buvo pratęsta sutartis. Pagrindinė klubo komanda debiutavo A lygoje. Matas Dedura daugiau laiko žaisdavo jaunimo komandos sudėtyje. Hegelmann Litauen B rungtyniavo Antroje lygoje. 2022 m. birželio 28 d. pranešta, kad sutartis su žaidėju nutraukta.

### [[FK Nevėžis|Kėdainių „Nevėžis“]]
Nuo 2022 m. liepos 1 d. atstovavo Kėdainių „Nevėžiui“.

### Be1 NFA, FK Be1
Nuo 2023 m. atstovavo Be1 NFA. 2023 m. sezone Pirmoje lygoje sužaidė devyniolika rungtynių. Nuo 2024 m. klubas tapo žinomas kaip FK 1e1.

2025 m. pirmoje pusėje atstovavo FK Jonava.

### FK Riteriai
2025 m. vasarą prisijungė prie „Riterių“ klubo. 2025 m. liepos 20 d. debiutavo A lygos rungtynėse prieš Sūduvą. Susitikimą pradėjo startinėje sudėtyje ir žaidė iki finalinio švilpuko. Rungtynės baigėsi nulinėmis lygiosiomis (0-0).

### Grįžimas į FK Be1
2026 m. vasario 5 d. pranešta, kad futbolininkas prisijungė prie Jonavos „Be1“ klubo.

## Statistika
; A lygos statistika.

Spalvų reikšmės: 
: rungtyniavo A lygoje;
: varžėsi Pirmoje lygoje;

## Laimėjimai
; su Kauno rajono „Hegelmann Litauen“
* 2020 – Antra vieta Pirmos lygos geriausio jauno žaidėjo rinkimuose.

## Rinktinės
* Kviečiamas į Lietuvos jaunimo rinktines. Atstovavo U-17, U-18, U-19 ir U-21 rinktinėms.
; U-17 rinktinė
: 2018 m. rugsėjo 30 d. žaidė prieš serbus UEFA U-17 pirmenybėse. Pralaimėta 1:2.
: 2018 m. spalio 3 d. žaidė prieš vengrus UEFA U-17 pirmenybėse. Pralaimėta 0:3.
: 2018 m. spalio 6 d. žaidė prieš rumunus UEFA U-17 pirmenybėse. Pralaimėta 0:4.
; U-18 rinktinė
: 2019 m. rugsėjo 10 d. žaidė draugiškose rungtynėse prieš Turkiją. Pralaimėta rezultatu 0:3.
: 2019 m. rugsėjo 12 d. žaidė draugiškose rungtynėse prieš Turkiją. Pralaimėta rezultatu 2:4.
; U-19 rinktinė
: 2019 m. kovo 25 d. žaidė draugiškose rungtynėse prieš baltarusius. Nulinės lygiosios (0:0).
: 2019 m. kovo 27 d. žaidė draugiškose rungtynėse prieš baltarusius. Nulinės lygiosios (0:0).
: 2019 m. birželio 6 d. Baltijos taurės U-19 turnyre prieš Latviją. Pralaimėta 1:5.
: 2019 m. birželio 7 d. Baltijos taurės U-19 turnyre prieš Estiją. Nulinės lygiosios (0:0).
: 2019 m. spalio 11 d. žaidė prieš serbus UEFA U-19 pirmenybėse. Pralaimėta 0:8.
: 2019 m. spalio 14 d. žaidė prieš rumunus UEFA U-19 pirmenybėse. Lietuviai nugalėjo varžovus rezultatu 1:0.
; U-21 rinktinė
: 2022 m. lapkričio 20 d. žaidė Baltijos taurės U-21 turnyre prieš Latvijos bendraamžius. Varžovai po Deniso Melniko įvarčio pirmavo (1-0), o Matas Dedura išlygino rezultatą (1-1). Latviams antrą įvartį pelnė Denisas Melnikas (2-1), o rungtynės baigėsi varžovų pergale rezultatu 2-1.

## Taip pat skaitykite
* Ignas Dedura

## Šaltiniai

## Nuorodos
* toplyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive